stanford-oval/wikipedia huggingface dataset:
בן ציון אברהם שפירא
לקריאה נוספת

תולדות הגרי"צ מיכל זצ"ל, בספר צבי לצדיק, מאת הרב יעקב משה חרל"פ.
הקדמת הספר התרגשות הלב, יצא לאור במהדורה חדשה על ידי צאצאי המחבר, ירושלים, אלול תשס"ו
הרב שלמה הופמן, שפירי דירושלים, על האב הרב הערש מיכל ובנו הרב בן ציון. משפחת הריס, ירושלים תשע"ד
| --- | --- |
בקרת זהויות :  NLI: 987007524514905171  LCCN: n2015070939  VIAF: 315203795   WorldCat (עם VIAF): 315203795
ברוך גיגי

| --- | --- |

 לידה:  ז' באייר ה'תשי"ז (בן 67) מקנס, מרוקו
 מדינה:  ישראל 
 השכלה:  ישיבת בני עקיבא פרחי אהרן  המכללה האקדמית הרצוג  ישיבת הר עציון 
 השתייכות:  ציונות דתית – ישיבת הר עציון
 רבותיו:  הרב יהודה עמיטל והרב אהרן ליכטנשטיין
 חיבוריו:  טללי שבת (הלכה)
 
שיעור כללי של הרב ברוך גיגי, שבט תשע"ז
הרב ברוך גיגי (נולד בז' באייר ה'תשי"ז, 8 במאי 1957) הוא אחד מראשי ישיבת הר עציון, רב בית הכנסת הספרדי באלון שבות ומראשי פורום תקנה.
קורות חייו

גיגי נולד ב־1957 למשפחת רבנים במקנס שבמרוקו, סבו היה רבי ברוך אברהם טולדנו. הוא עלה ארצה בגיל 11, למד בישיבת בני עקיבא פרחי אהרון שבשכונת קריית שמואל בחיפה, ובישיבת הר עציון. שירת בשריון כתותחן.
הוא הוסמך לרבנות בישיבה, כמו גם על חלק יורה דעה בידי הרב שלמה פישר ועל הלכות נידה בידי הרב אהרן ליכטנשטיין, וסיים תואר B.Ed במכללת הרצוג להכשרת מורים.
בשנים ה'תשמ"ג–ה'תשמ"ח הרב גיגי היה ר"מ וראש הכולל בישיבת ההסדר מעלות, ובשנת ה'תשמ"ח חזר לישיבת הר עציון, והחל לשמש בה כר"מ. בהמשך הפך לאחד מראשי הישיבה לצדם של הרב יעקב מדן והרב משה ליכטנשטיין. במקביל הוא משמש כרב בית הכנסת הספרדי באלון שבות ומלמד במדרשת לינדנבאום (מדרשת ברוריה בשמה הקודם), בבית המדרש לנשים שבמגדל עוז ובמכון להכשרת טוענות בית דין שעל ידי מוסדות אור תורה סטון.
בשנת ה'תשע"ב יצא לאור ספרו 'טללי שבת', שבו ניתוח של הלכות שבת ומתן דגש על יסודות ההלכה.
רבותיו הם הרב יהודה עמיטל והרב אהרן ליכטנשטיין, ששיטת לימודו של הרב גיגי הושפעה בעיקר ממנו. תומך בעליית יהודים להר הבית.
הערות שוליים

↑  מתי ברנהרט, ‏צפו: ראשי ישיבת הר עציון בהר הבית בחנוכה, באתר "סרוגים", 1 בדצמבר 2021.
| --- | --- |
בקרת זהויות :  NLI: 987007293435305171  ISNI: 0000 0004 0181 6124  LCCN: n2013020134  VIAF: 297113408   WorldCat (עם VIAF): 297113408 
ערך זה הוא קצרמרבנושא ישראלים ובנושא רבנים. אתם מוזמנים לתרום לוויקיפדיה ו.
ארדואינו

ארדואינו גרסת Duemilanove
אַרְדוּאִינוֹ (מאיטלקית: Arduino) הוא מיקרו-בקר בעל מעגל מודפס יחיד (Single Board MicroController), עם סביבת פיתוח משולבת (IDE) ברישיון קוד פתוח, אשר מטרתה ליצור סביבה נוחה וזולה לפיתוח פרויקטים המשלבים תוכנה עם רכיבי אלקטרוניקה.
לארדואינו קהילת משתמשים גדולה ומדריכים מקוונים המסייעים להוריד את חסם הכניסה לתחום הפיתוח המשלב חומרה ותוכנה.
היסטוריה

ארדואינו החל כפרויקט לסטודנטים במכון לתכנון אינטראקציה, איווריאה, איטליה. השם "ארדואינו" הוא שמו של בר באיווריאה, בו כמה ממייסדי הפרויקט נהגו להיפגש. הבר עצמו קרוי על שמו של ארדואין מאיוורה מרקיז איווריאה בין השנים 990–999 ומלך איטליה בין השנים 1002 עד 1014.
רכיבי הארדואינו > חומרה

רכיב החומרה העיקרי על המעגל המודפס של הארדואינו הוא מיקרובקר בן 8 סיביות מסדרת AVR של חברת ATMEL, אשר מריץ את התוכנה ומכיל זיכרון הבזק (Flash Memory) לאחסונה.
לארדואינו גרסאות חומרה שונות למטרות שונות. לדוגמה, ה-LilyPad הוא לוח ארדואינו בעיצוב דק הניתן לקיפול, וניתן לתופרו לתוך בגד.
המעגל המודפס מכיל בנוסף, כמעט תמיד:
בקר USB וחיבור USB, המשמש לטעינת התוכנה, וכמקור מתח אפשרי
מייצב מתח עם ערך של 5 וולט ושקע לכבל חשמלי
14 פינים (ולפעמים יותר) לחיבורי חיישנים או התקני חומרה אחרים
6 פינים מתוכם מסוגלים לקבל קלט אנלוגי בדיוק של 10 ביט
6 פינים מתוכם מסוגלים לייצר Pulse-Width Modulated Signal
מתנד המספק אות שעון בתדירות של 16‏ MHZ
רכיבי הארדואינו > תוכנה

סביבת הפיתוח של ארדואינו מאפשרת כתיבת תוכניות, הדרתן וצריבתן (Flashing) לארדואינו.
שפת התכנות לארדואינו היא C או C++ או פייתון בגרסה מיוחדת, והסביבה מגיעה עם תוכניות דוגמה רבות, על מנת להקל על משתמשים חדשים. כמו כן, ניתן לשלוח פקודות לבקר וכן גם לבצע בקרה על פעולות שמתרחשות בזמן אמת {עם דיליי קטן}.
מפתח ארדואינו מתבקש לממש לפחות שתי פונקציות:
פונקציית אתחול, שתתבצע כאשר הארדואינו מקבל חשמל.
פונקציית לולאה, אשר מתבצעת מיד אחרי פונקציית האתחול בלולאה אינסופית.
אחת מתוכניות הדוגמה של ארדואינו גורמת להבהוב של נורית LED המחוברת לפין מס' 13:
#define LED_PIN 13

void setup () {
 pinMode (LED_PIN, OUTPUT); // הגדרת יציאה מס' 13 כפלט, או ספקית מתח
}

void loop () {
 digitalWrite (LED_PIN, HIGH); // הדלקת הנורית על ידי אספקת מתח ליציאה
 delay (1000); // המתנה של שנייה או 1000 מילישניות
 digitalWrite (LED_PIN, LOW); // כיבוי הנורית על ידי הפסקת המתח ליציאה
 delay (1000); // המתנה של שנייה
}
סביבת הפיתוח עצמה פותחה בשפת Java, וכך מתאפשרת הרצתה על מערכות הפעלה שונות כגון Windows, לינוקס, ו-OSX.
לוחות הרחבה

יצרנים שונים בנו לוחות הרחבה רבים לארדואינו (Arduino Shields) שמרחיבים את יכולותיו. את הלוחות מרכיבים על מערך הפינים של הארדואינו, וניתן אף להרכיב לוחות זה על גבי זה.
להלן מספר דוגמאות ללוחות הרחבה:
לוח הרחבה לרשת אלחוטית
לוח הרחבה לרשת מקומית
לוח הרחבה להפעלת מנועים
לוח הרחבה להתקן ופרוטוקול CAN-BUS, פרוטוקול המשמש לתקשורת עם מחשב הרכב
רישוי

תרשימי הבנייה של הארדואינו פתוחים ומוגנים ברישיון קוד פתוח. מותר לבנות ולמכור לוחות ארדואינו, ולכנותם 'תואמי ארדואינו'.
ברם, על מנת להשתמש במותג "Arduino", יש צורך לרכוש רישיון שהכנסותיו משמשות לקידום פרויקטי ארדואינו, ולעמוד בדרישות איכות.
בפועל, קיימים בשוק לוחות משני הסוגים הנ"ל.
רכיבים המתקשרים עם הארדואינו

יש מספר רב של רכיבים הנפוצים בין היתר בשימוש עם הארדואינו. הרכיבים הללו מאפשרים לבנות פרויקטים, לבצע ניסויים, לביצוע מדידות ועוד.
להלן מספר רכיבים לדוגמה:
לד (LED)
מנוע סרוו Servo Motor)
מנוע זרם ישר (DC Motor)
חיישן לזיהוי אלכוהול
חיישן אולטרה סאונד (Ultrasonic Sensor)
חיישן לזיהוי מים
תצוגת LCD
תצוגת שבעה מקטעים (אנ')
שימושים לדוגמה

ישנם פרויקטים רבים ומגוונים שעשו שימוש בארדואינו.
להלן כמה דוגמאות:
מנעול לדלת הנפתח בנקישה סודית
רובוט הפותר קובייה הונגרית
שלט רחוק אוניברסלי
אוסצילוסקופ קוד פתוח
מכונת מזון
מעלית חשמלית
טנק חכם
כספת חכמה
ראו גם

סביבת MSP430
מערכת משובצת מחשב
ESP
Lora
לקריאה נוספת

ריכוז הספרים על ארדואינו (אנגלית) (אורכב 12.08.2020 בארכיון Wayback Machine) באתר ArduinoBooks
הערות שוליים

↑  404 Not Found, store.arduino.cc
↑  Arduino Ethernet Shield 2 | Arduino Official Store, store.arduino.cc
↑  Arduino Motor Shield Rev3 | Arduino Official Store, store.arduino.cc
↑  Arduino Shield List: Sparkfun CAN-Bus Shield, shieldlist.org
1 2  http://arduino.cc/en/Main/FAQ
↑  Arduino "secret knock" door opener, נבדק ב-2021-04-17
↑  Building a Universal Remote with an Arduino, www.zovirl.com
↑  Google Code Archive - Long-term storage for Google Code Project Hosting., code.google.com
| --- | --- |
בקרת זהויות :  NLI: 987007574964805171  BNE: XX5232439  BnF: cb165329562 (data)  GND: 7692236-4  LCCN: sh2011005402  NKC: ph809013  SUDOC: 154841862 
לוח Lilypad ארדואינו מ-2007
ארדואינו עם לוח הרחבה למנועים
בנימין פטרסן

| --- | --- |

 לידה:  1748 ורברג, שוודיה 
 פטירה:  1815 (בגיל 67 בערך) סנקט פטרבורג, האימפריה הרוסית 
 תקופת הפעילות:  1768–1815 (כ־47 שנים) 
 
בנימין פטרסן (בשוודית: Benjamin Patersen;‏ 2 בספטמבר 1748/1750 – 1815) היה צייר וחרט יליד שוודיה הידוע בעיקר בשל נופי העיר סנקט פטרבורג.
ביוגרפיה

בנימין פטרסן נולד בוורברג למשפחה של פקידי מכס. הרבה לא ידוע על שנותיו הראשונות וילדותו. הוא למד אמנות בגטבורג אצל סיימון פיק ועד מהרה הפך לחבר באגודת האמנות המקומית. בסוף שנות ה-70 נסע לפולין, לטביה וליטא. מ-1774 עד 1786 הוא התגורר ועבד בריגה.
בשנת 1787 הגיע פטרסן לסנט פטרסבורג. על פי פרסום בעיתון 'סנקט-פטרבורגסקיה ודומוסטי' ב-22 בינואר 1787 הוא שהה בבית מס' 154 ליד הגשר הכחול.
פטרסן התחתן ב-1791 והטביל את בתו ב-1795 בכנסיית קתרין הקדושה.
הוא מעולם לא איבד את הקשר עם שוודיה, ידוע שהוא ביקר במולדתו בשנת 1806. מאז 1790 הוא שלח את יצירותיו לתערוכות השנתיות באקדמיה המלכותית השוודית לאמנויות, בשנת 1798, הוא היה חבר באקדמיה השוודית.
באמצע שנות ה-90 קיבל פטרסן את החוזה הראשון בחצר המלכותית הרוסית. עד מהרה מונה לצייר החצר.
יצירה ומורשת

אף שהחל כאמן דיוקנאות, בגיל 38 התרכז פטרסן בנופים עירוניים ולאחר המעבר לסנט פטרסבורג הקדיש את אמנותו לעיר זו. בסביבות שנת 1800, בהזמנת הצאר פאבל הראשון, יצר פטרסן סדרה של יצירות המתארות את גדות נהר נווה, מה שזיכה אותו במינוי כצייר החצר.
רוב הנופים העירוניים שלו מציגים את קו האופק המוגדר ואת הגוונים הזהובים הכחלחלים של העיר. השמיים והמים בנהר ממלאים לעיתים קרובות תפקידים משמעותיים בקומפוזיציה. פטרסן צייר את רוב המבנים הבולטים של סוף המאה ה-18 בסנט פטרסבורג, כולל טירת סנט מייקל, האקדמיה האימפריאלית לאמנויות, ארמון טאוריד וכו'.
פטרסן יצר למעלה מ-100 מהנופים העירוניים של פטרסבורג - 33 מתוכם בשמן, השאר בצבעי מים או תחריטים כהים. כאוסף הם מצגים תיעוד היסטורי שאין לו תחליף של העיר כפי שהייתה באותה תקופה.
רוב יצירותיו מוחזקות על ידי הארמיטאז'.
הערות שוליים

↑  Петербург конца XVIII – начала XIX века в акварелях и гравюрах Бенжамена Патерсена. Комелова Г.Н. 1984 | Библиотека: книги по архитектуре и строительству | Totalarch, books.totalarch.com
↑  От варягов до Нобеля, www.universalinternetlibrary.ru
↑  Эдуард Коновалов, Новый полный биографический словарь русских художников, Litres, 2022-01-29, ISBN 978-5-457-36857-6. (ברוסית)
| --- | --- |
בקרת זהויות :  PLWABN: 9810536809705606  GND: 119109581  ISNI: 0000 0003 9720 4992  KulturNav: d477c906-9efd-439b-b8e6-7c455cd22b9b  LCCN: nr2003032170  RKD: 62074  SUDOC: 178320706  ULAN: 500012496  VIAF: 292285760   WorldCat (עם VIAF): 292285760
ביאטריש מפורטוגל, דוכסית סבויה

ביאטריש מפורטוגל, דוכסית סבויה (פורטוגזית: Beatriz de Portugal, Duquesa de Saboia;‏ 31 בדצמבר 1504 - 8 בינואר 1538), הייתה בתו של מנואל הראשון, מלך פורטוגל ואשתו של קרלו השלישי, דוכס סבויה.
ביוגרפיה

ביאטריש נולדה ב-31 בדצמבר 1504 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם של פרננדו השני, מלך אראגון ואיזבלה הראשונה, מלכת קסטיליה.
ב-8 באפריל 1521 התחתנה ביאטריש בוילפראנש-סור-מר עם קרלו השלישי, דוכס סבויה, ובשנת 1531 קיבלה מבן דודה קרל החמישי, קיסר האימפריה הרומית הקדושה את השליטה בעיר אסטי. בשנת 1534 קיבלה ביאטריש את פני כריסטינה מדנמרק בדרכה למילאנו, לחתונתה עם פרנצ'סקו ספורצה השני, דוכס מילאנו, ובשנת 1535 אף הציעה לחתן את בנה עם בתה של כריסטינה, במטרה להגן על מילאנו מפני ריבונות קיסרית.
בשנת 1536 פלש הצבא הצרפתי לדוכסות סבויה, כחלק מהמאבק עם בית הבסבורג, וביאטריש ברחה מפניו למילאנו. בשנת 1537 עברה ביאטריש לג'נובה ומשם לניצה, שם התאחדה עם בעלה. ב-8 בינואר 1538 מתה ביאטריש בניצה, והיא בת 33 שנים.
משפחתה

ב-8 באפריל 1521 התחתנה ביאטריש עם קרלו השלישי, דוכס סבויה, ממנו נולדו לה 9 ילדים:
אדריאנו ג'ובאני אמדאו, נסיך פיימונטה (1522–1523)
לודוביקו, נסיך פיימונטה (1523–1536)
אמנואלה פיליברטו, דוכס סבויה (1528–1580)
קתרינה מסבויה (1529–1536)
מריה מסבויה (1530–1531)
איזבלה מסבויה (1532–1533)
אמנואלה מסבויה (1533)
אמנואלה מסבויה (1534)
ג'ובאני מסבויה (1537–1538)
באבה ונגה

| --- | --- |
אין תמונה חופשית
 לידה:  31 בינואר 1911 סטרומיצה, האימפריה העות'מאנית (כיום מקדוניה הצפונית)
 פטירה:  11 באוגוסט 1996  (בגיל 85) סופיה, בולגריה 
 שם לידה:  Вангелия Пандева Сурчева 
 מדינה:  בולגריה
 מקום קבורה:  בולגריה 
 מקום מגורים:  פטריץ', רופיטה 
 כינויים נוספים:  ונגליה פנדבה דימיטרובה
 
באבה וַנגָה (בבולגרית: баба Ванга; 31 בינואר 1911 – 11 באוגוסט 1996), נולדה בשם ונגליה פנדבה דימיטרובה (Вангелия Пандева Димитрова) הייתה מיסטיקנית, מגדת עתידות ומטפלת בצמחי מרפא בולגרית עיוורת, שרבים ייחסו לה יכולות על-טבעיות. ונגה בילתה את רוב חייה באזור הכפר רופיטה (אנ') שבבולגריה, בה זכתה לכינוי "נוסטרדמוס של הבלקן".
ונגה הייתה אנאלפביתית, ולכן לא כתבה מעולם את נבואותיה באופן מסודר. נבואות שונות מיוחסות לה, ועל חלקן נטען שהן מומצאות בדיעבד. מאחר שלא הותירה רשומות, אין דרך לאמת אילו מהמשפטים שמיוחסים לה אכן נאמרו בפועל. למרות זאת, יש שהשתכנעו שמרבית נבואותיה התגשמו.
חייה

ונגה נולדה בשנת 31 בינואר 1911 בסטרומיצה במה שהיה אז שטחי האימפריה העות'מאנית, ובהמשך עברה להתגורר בסופיה. היא התעוורה בצעירותה, כשבסערה עזה העיף אותה משב רוח באוויר והיא הוטחה בעוצמה רבה על הקרקע. זמן קצר לאחר מכן התרברבה כי יש בכוחה לחזות את העתיד ולנבא אירועים שונים, ובמהרה החלו להקיף אותה מעריצים רבים שליוו אותה עד מותה ב-1996. ונגה הייתה פופולרית מאוד גם בקרב שועי העולם, לרבות פוליטיקאים ומנהיגי מדינות רבים, ביניהם ברז'נייב, שנהגו להתייעץ איתה ולבקש את דעתה בסוגיות רבות.
נבואות מרכזיות

ונגה מסרה נבואות רבות במהלך חייה, אולם מאחר שהייתה אנאלפביתית, לא כתבה מעולם את נבואותיה באופן מסודר, ואין דרך לאמת אילו מהמשפטים שיוחסו לה אכן נאמרו בפועל. לפיכך, ספקנים מטילים ספק בכך שאכן מסרה חלק מהנבואות המיוחסות לה, או מניחים שהניסוח שונה כך שיותאם יותר בדיעבד למה שהתרחש בפועל, אולם בין תומכיה יש המעריכים שנבואותיה זכו עד כה ל-85 אחוז הצלחה, ושונגה הצליחה לחזות מראש את מרבית האירועים המשמעותיים של המאה הקודמת.
בשנת 2010 הופצו באינטרנט שמועות רבות על נבואותיה. באותה השנה ראיין עיתון בולגרי מקורבים של ונגה, שמסרו בראיון שחלק מהשמועות מומצאות ולא נמסרו על ידי ונגה.
התחממות כדור הארץ והמסת הקרחונים, אותם חזתה לכאורה כבר בשנות ה-50 של המאה ה-20 באמירות המיוחסות לה: "אזורים קרים יהפכו חמים... והרי געש יתעוררו ויתפרצו".
ב-1989 חזתה לכאורה את אסון התאומים בנבואה שמיוחסת לה: "האחים האמריקאים יותקפו על ידי שתי ציפורי פלדה ענקיות" – במה שיש הרואים כחזון על מתקפתו של ארגון הטרור אל-קאעידה על מגדלי התאומים.
צפתה לכאורה את רעידת האדמה והצונמי באוקיינוס ההודי ב-2004, בנבואה שיוחסה לה: "גל עצום בגודלו אשר יכסה חוף גדול מלא באנשים ובעיירות, והכול ייעלם מתחת למים".
מיוחסת לה נבואה לפיה תתחיל מלחמת עולם בשנת 2010 ותסתיים בשנת 2014. גרסה נוספת של אותה נבואה טוענת שהמלחמה תתחיל בשנת 2016. קרובי משפחתה של וגנה שהתראיינו בשנת 2010 טענו שמעולם לא ניבאה על מלחמת עולם.
מיוחסת לה נבואה לפיה בשנת 2011 לא יתקיימו צמחים ובעלי חיים בחצי הכדור הצפוני.
מיוחסת לה נבואה שחזתה לכאורה את בחירתו של ברק אובמה לנשיא ארצות הברית. "הנשיא ה-44 של ארצות הברית", מסופר שאמרה, "יהיה אפרו-אמריקאי", והוסיפה אזהרה דרמטית: "הוא יהיה הנשיא האחרון של ארצות הברית", אך תחזית זו התבררה כלא נכונה כאשר בינואר 2017 החליף דונלד טראמפ את אובמה כנשיא ארצות הברית.
נטען כי ונגה חזתה את עליית דאעש – "גורמים מוסלמיים קיצוניים יפלשו לאירופה בשנת 2016 כתוצאה מ-"אביב ערבי" ב-2010 ותסיסה בסוריה בה ישתמשו מוסלמים בנשק כימי נגד האירופים. הפלישה תוביל ל"מלחמת אסלאם גדולה" ולכיבושה של היבשת. המלחמה תסתיים רק בשנת 2043 עם כיבוש המדינות האירופיות והקמת ח'ליפות מוסלמית שבירתה תהייה רומא.
לגבי רומא יוחסה לונגה נבואה נוספת, לפיה טענה כי הקיצוניים המוסלמים יכבשו את רומא בירת איטליה בשנת 2066. אבל ארצות הברית תגיב עם נשק בעל יכולת 'שינוי אקלים' בניסיון להחזיר את העיר לשליטת הנצרות.
מיוחסת לה נבואה שיבשת אירופה כפי שאנו מכירים אותה תחדל להתקיים עד סוף 2016. יש הטוענים שהכוונה היא לנפילת גוש האירו ופירוק האיחוד האירופי ושניתן לראות עדות לכך בפרישת הממלכה המאוחדת. על פי המשך אותה נבואה, בעקבות סדרה של קטסטרופות וחיסול שיטתי של אוכלוסיות שלמות, "תיוותר היבשת ריקה כמעט לחלוטין, שממה נטולת כמעט כל צורה של חיים עד 2025".
מיוחסת לבאבה וגנה נבואה כי סין תהפוך לסופר-מעצמה הגדולה בעולם ב-2018 וכך תביא לסיום עליונות ארצות הברית והכלכלה האמריקאית.
מיוחסת לה נבואה שחזתה כי דונלד טראמפ ידבק בנגיף הקורונה, מחלה שתשאיר אותו חירש ועם גידול במוח.
בעתיד הרחוק מאוד, מספרים שניבאה ונגה, כי החיים בכדור הארץ ישתנו מאוד ביחס לאלו שאנו מכירים אותם. זמן קצר לפני מותה מסופר שהותירה נבואות שלפיהן עד 2076 הקומוניזם יחזור לאירופה וכך לשאר העולם. עד שנת 2130 הציוויליזציה תלמד כיצד לחיות מתחת למים בסיוע חייזרים, וכן שבשנת 3005 תתרחש מלחמה על מאדים. בנוסף, נאמר שציינה שקץ העולם יקרה בשנת 5709 – אבל עד אז תהיה בידינו טכנולוגיה מתקדמת מספיק וכי "בני האדם כבר יוכלו לעבור למערכת כוכבים חדשה".
בתרבות הפופולרית

ב-2013 עלתה בערוץ הראשון ברוסיה סדרת טלוויזיה ביוגרפית עם אלמנטים של מיסטיקה בשם "Vangelia", שכוללת 12 פרקים.
היא פופולרית בפרט במדינות הבלקן וברוסיה. ישנם פרסומים רוסיים רבים שקשורים לנביאה המסתורית. "האנציקלופדיה הגדולה של ונגה" (באנגלית: "The Great Encyclopedia of Vanga") היא פרויקט רוסי באינטרנט, המוקדש לה.
ראו גם

נוסטרדמוס
אחרית הימים
נבואה
הערות שוליים

1 2 3 4 5 6 7  ניסן צור, מגדת עתידות מבולגריה חזתה את עליית דאעש, באתר nrg‏, 2 בדצמבר 2015
1 2 3 4 5  bulgare Baba Vanga n’a pas prédit une guerre mondiale en 2016, מטרו
↑  יאנה פבזנר, ‏כשהמאגיה השחורה פלשה לכיכר האדומה, באתר ‏מאקו‏, 10 בפברואר 2022
1 2 3 4 5 6  Blind Mystic Who Predicted 9/11 Has Some Bad News For 2016 And Future (2016), UNILAD
1 2  HIX, ‏מצמרר: הנבואה על דאע"ש שמלחיצה את העולם, באתר ‏מאקו‏, 9 בספטמבר 2015
↑  ניסן צור, מגדת עתידות מבולגריה חזתה את עליית דאעש, באתר nrg‏, 8 בדצמבר 2015
↑  האם נוסטרדמוס מהבלקן חזתה את הידבקות טראמפ?, באתר www.israelhayom.co.il, ‏2020-10-05
| --- | --- |
בקרת זהויות :  NLI: 987007404966905171  PLWABN: 9810687604505606  GND: 119086050  ISNI: 0000 0003 7392 3407  LCCN: n92019530  LNB: 000038871  NKC: xx0061515  VIAF: 85697729   WorldCat (עם VIAF): 85697729
ברוך גלעדי

אין תמונה חופשית
ברוך גלעדי (1915–1993), "גדעון" מכונה גם גדעון אברמוביץ או ברוך זקין, חבר הנהלת בית"ר העולמית וברית הציונים הרוויזיוניסטים. היה חבר בהנהלת תנועת החרות ויו"ר חרות-הצה"ר.
ביוגרפיה

ברוך גלעדי נולד בברנוביץ' השוכנת במזרח פולין. בצעירותו הצטרף לתנועת בית"ר. לאחר שעלה לארץ ישראל התמנה למפקד בית"ר הצעירה בתל אביב. שרת בבריגדה היהודית. לאחר מלחמת העולם השנייה פעל כשליח התנועה הלאומית במחנות העקורים באירופה, כנציב בית"ר בגרמניה, וכיו"ר ברית חרות - הצה"ר.
בשנת 1956 נבחר להנהלה העולמית של ברית חרות הצה"ר.
במלאת לו 70 שנה, בירך אותו מנחם בגין:
”זוכר אני אותך משחר נעורינו. ביקרתי בעיר הולדתך וראיתיך מקרוב בפעילותך הבית"רית. היית מפקד ומחנך ופיקודיך אהבוך. את כל חייך הקדשת לשיחרור עמנו...”
נפטר ב-1993 ונקבר בבית הקברות נחלת יצחק.
לקריאה נוספת

יוסף קיסטר (עורך), מדם גדעון נזרעתי, (ספר שהוצא לזכרו של גלעדי)
הערות שוליים

↑  קברו של ברוך זקין, גדעון אברמוביץ
↑  נבחר שלטון זמני לבית"ר העולמית, חרות, 6 באוקטובר 1948
↑  נבחרה הנהלת תנועת החרות, חרות, 27 בנובמבר 1956
↑  אברהם תירוש, דוד לוי: אדוני השר, מהיום אקרא לך מר שרון ולא חברי אריאל שרון, מעריב, 30 באוגוסט 1979
↑  נבחרה הנהלה עולמית חדשה לברית חרות-הצה"ר, חרות, 23 באפריל 1956
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
בנג'מין קאהן

בנימין (בנג'י) קאהן (נולד ב-1954) הוא איש עסקים ופעיל סביבתי ישראלי. עבודתו כוללת שיפורים אקולוגיים של שונית הים האדום, שבה החלו הנזקים בשנת 1997 עם הופעת חוות גידול דגים, ששפכו טונות של פסולת לתוך השונית. קאהן הופיע ברשימת "גיבורי הסביבה" של מגזין טיים באוקטובר 2007.
חייו המקצועיים

קורל וורלד אינטרנשיונל: חברה המתמחה בפיתוח ותפעול פארקים ימיים. עם ארבעה פארקים ברחבי העולם (ישראל - מצפה תת-ימי אילת, ספרד - פלמה אקווריום, ארצות הברית - פארק ימי מאווי ואוסטרליה - האקווריום של מערב אוסטרליה), ושני פארקים נוספים כעת בבנייה, בברלין - אושן ברלין וטנריף.
עמותת צלול לאיכות הסביבה: קאהן מכהן כיו"ר צלול, עמותה סביבתית שנוסדה על ידי אביו, מוריס קאהן ומוקדשת להגנה על הימים והנהרות בישראל.
אטלנטיום טכנולוגיות: חברת טכנולוגיות לטיהור מים שהוקמה בשנת 2005 ופיתחה טכנולוגיית אולטרה סגול הידרו-אופטית המשמשת כאמצעי לא כימי לשליטה בצימדה ימית. בשנת 2017, אטלנטיום נבחרה להתקין מערכת זו כדי למנוע את סתימת הצנרת בסכר הובר על ידי מולי קואגה.
הערות שוליים

↑  Benjamin Kahn, Oceanic Society (באנגלית אמריקאית)
↑  צוות העמותה, באתר צלול - עמותה להגנת הים החופים והנחלים, ‏2018-09-12
↑  A clear vision, The Jerusalem Post | JPost.com, ‏2007-08-01 (באנגלית)
↑  TIM McGIRK, Heroes of the Environment, Time Magazine, Wednesday, Oct. 17, 2007
↑  ישראלי הוכתר "לוחם סביבה" של מגזין "טיים", באתר ynet, 25 באוקטובר 2007
↑  About Us | Coral World International, Coral World (באנגלית)
↑  מיכל גלנטי‏, קאהן שוחה עם הלוויתן, באתר וואלה, 24 במרץ 2022
↑  Our Locations, Coral World (באנגלית)
↑  צפריר רינת, גדעון עזרא למבקריו: "מגיע לי צל"ש על הטיפול בנחל הקישון", באתר הארץ, 8 ביוני 2008
↑  About Atlantium, Atlantium Technologies Ltd (באנגלית אמריקאית)
↑  TOI STAFF, Israeli tech chosen to kill off invasive mussel species at Hoover Dam, timesofisrael, ‏14 September 2017, 1:37 pm
↑  שי שלו, ‏בנג'י קאהן ינסה להנפיק את אטלנטיום טכנולוגיות בבורסה בת"א, באתר גלובס, 21 במאי 2021
ערך זה הוא קצרמרבנושא אישים ובנושא ביולוגיה. אתם מוזמנים לתרום לוויקיפדיה ו.
ביאלה (נפה)

| --- | --- |
סמל ביאלהסמל ביאלה

העיר לסונה
 מדינה:  איטליה איטליה
 מחוז:  פיימונטה פיימונטה
 רשות מחוקקת:  Provincial Council of Biella 
 בירת הנפה:  ביאלה 
 שטח:  914 קמ"ר
 אוכלוסייה:  ‏
  ‑ בנפה:  169,560 (31 בדצמבר 2021)
  ‑ צפיפות:  198 נפש לקמ"ר (2015)
 קואורדינטות:  46°N 8°E﻿ / ﻿46°N 8°E﻿ / 46; 8 
 אזור זמן:  UTC +1
 http://www.provincia.Biella.it
  מפת מיקום  מפה מפורטת     לחצו כדי להקטין חזרה    לחצו להגדלה       נפת ביאלה tabBackground:;tabBorder:#aaa;defaultTab:0;
 
ביאלה (באיטלקית: Provincia di Biella) היא נפה בצפון מחוז פיימונטה באיטליה.
גאוגרפיה

ביאלה גובלת בצפון במחוז ואלה ד'אאוסטה, שטחה 914 קמ"ר ומספר תושביה עומד על 181,089 (נכון ל-2015). צפיפות האוכלוסייה בנפה היא 198 תושבים לקמ"ר. הנפה חדשה יחסית והוקמה רק בשנת 1995, והיא מאגדת 82 עיריות. חבל הארץ בו היא נמצאת סובל משיטפונות, בין היתר בשנים 1968 ו-2002, ויש בו שמורות טבע. הנפה נחשבת ל"מנצ'סטר של איטליה" בשל תעשיית הטקסטיל שבה.
הערים החשובות בנפת ביאלה

חמש הערים החשובות בחבל הן:
| 0 | 1 | 2 | 3 |
| --- | --- | --- | --- |
| ביאלה | (Bialla) | 46,350 | תושבים |
| "קוסאטו" | (Cossato) | 15,078 | תושבים |
| "ויליאנו ביאֶלֶזֶה" | (Vigliano Biellese) | 8,406 | תושבים |
| "קנדלו" | (Candelo) | 7,989 | תושבים |
| "טריוורו" | (Trivero) | 6,663 | תושבים |
גלריית תמונות

אגם קפוא
נוף בנפה
הערות שוליים

1 2  אינדקס אוכלוסייה ב-2015, המכון הלאומי לסטטיסטיקה של איטליה.
| מחוז פיימונטה |
| --- | --- | --- |
| בירת המחוז | טורינו |  |
| ניב מקומי | פיימונטית |  |
| נפות | אלסנדריה • אסטי • ביאלה • ורבנו-קוזיו-אוסולה  • ורצ'ילי • טורינו • נוברה • קונאו |  |
| ערים | איווריאה • אלסנדריה  • אסטי • ביאלה • ורצ'ילי • מונדובי • סאלוצו • קארמניולה • קונאו • קזאלה מונפראטו • קראסקו |  |
| אתרים יהודיים | יהדות פיימונטה • יהדות אסטי • יהדות קזאלה מונפראטו |  |
| אתרי טבע | נהר טנרו • נהר בורמידה • נהר צ'רבו • אגם אורטה |  |
| --- | --- |
בקרת זהויות :  BnF: cb12218176f (data)  GND: 4834193-9  LCCN: n97119911  MusicBrainz: 35ab792f-15d2-455b-8227-3038a0d825fa  VIAF: 143144648768821094359   WorldCat (עם VIAF): 143144648768821094359
ברוך גלבוע

| --- | --- |

גלבוע, 1972
 לידה:  8 בנובמבר 1925 רפובליקת פולין 
 פטירה:  4 באפריל 2014 (בגיל 88)
 מקום קבורה:  בית הקברות מורשה 
 מדינה:  ישראל 
 השתייכות:   ההגנה  הפלמ"ח  צבא הגנה לישראל
 תקופת הפעילות:  1944–1948 (הפלמ"ח)   1948 – 1973 (צה"ל)
 דרגה:   תת-אלוף
 תפקידים בשירות
 מפקד גדוד 54 סגן מפקד חטיבה 9 מפקד חטיבה 5 ראש מטה פיקוד הדרום נספח צה"ל בטורקיה ראש מחלקת תכנון וארגון במטכ"ל סגן ראש אגף המודיעין
 פעולות ומבצעים
   מלחמת העצמאות   מלחמת סיני   מלחמת ששת הימים
 תפקידים אזרחיים
 מנכ"ל מפעלי רכב אשדוד
 
ברוך גלבוע (גולדברג) (8 בנובמבר 1925 - 4 באפריל 2014) היה קצין צה"ל בדרגת תת-אלוף, שירת כמפקד חטיבה 5, ראש מחלקת תכנון וארגון במטכ"ל, וסגן ראש אגף המודיעין.
קורות חיים

גלבוע נולד בפולין עלה לארץ ישראל ב-1932. כנער הצטרף לארגון ההגנה, ב-1944 התגייס לפלמ"ח ושירת בפלוגה ח' בקריית ענבים וברמת רחל, עבר קורס מ"כים ושירת כמפקד מחלקה בפלוגה ב' בגבעת ברנר. ב-1947 הצטרף לש"י, מחלקת המודיעין של ההגנה. במהלך מלחמת העצמאות שירת כמפקד יחידת ליווי לשיירות לירושלים ולנגב. הוא נפצע במהלך מבצע נחשון. לאחר ההפוגה הראשונה מונה למפקד פלוגה ג' בגדוד הרביעי בחטיבת הראל ולחם עמו בקרבות במבצע דני, מבצע יואב ומבצע חורב.
לאחר המלחמה המשיך בשירות קבע בצה"ל, סיים קורס מג"דים בפיקודו של יצחק רבין, פיקד על גדוד 54 בחטיבת גבעתי, במהלך פעולות התגמול פיקד בינואר 1953 על הפשיטה על הכפר פאלמה בסמוך לקלקיליה, פעולה שנסתיימה בכישלון והייתה אחד הגורמים שדחפו להקמת יחידה 101. היה סגן מפקד חטיבה 9 במהלך מלחמת סיני בו כבשה את שארם א-שייח'. לאחר מכן יצא ללימודים אקדמאים, פיקד על חטיבה 5 ושירת כראש מטה פיקוד הדרום, בתפקיד זה פיקד על מצעד צה"ל שהתקיים ב-1964 בבאר שבע. ב-1964 מונה לנספח צה"ל בטורקיה ומילא תפקיד זה עד ספטמבר 1967. בהמשך שירותו כיהן כראש מחלקת תכנון וארגון במטכ"ל וכסגן ראש אגף המודיעין בשנים 1969–1972. השתחרר משירות הקבע במרץ 1973.
לאחר שחרורו מונה למנכ"ל מל"ג - החברה הישראלית ליצור ולהרכבת אוטובוסים ומשאיות, החברה בראשותו רכשה והפעילה את מפעלי רכב אשדוד (לילנד אשדוד), הוא כיהן בתפקיד עד ספטמבר 1976. ב-1978 מונה למנהל בקונצרן כור וב-1983 הקים חברה פרטית בתחום ייזום ותכנון פרויקטים.
נפטר ב-4 באפריל 2014.
ביאורים

↑  מימין לשמאל: תא"ל ברוך גלבוע - סגן ראש אמ"ן, אל"ם שלמה ענבר - מפקד יחידה 8200,  הרמטכ"ל דוד אלעזר, סרן גד אבינר - רל"ש ראש אמ"ן,  (מוסתר) אלוף אהרון יריב - ראש אמ"ן, המסביר סא"ל אריה בנטוב  - מפקד המערך הטכני ב יחידה 8200,  אל"ם מנחם דגלי -רמ"ח איסוף באמ"ן.
הערות שוליים

↑  עיונים בתקומת ישראל, גיליון 9
↑  עיונים בתקומת ישראל, גיליון 10, ראיונות עם אלוף (מיל') ישראל טל
ביקור הרמטכ"ל דוד אלעזר בבסיס יחידה 8200 בסיני 1972.